**Nyilatkozat**

A Magyar Formatervezési Tanács (MFT) nevében eljáró, a Szellemi Tulajdon Nemzeti Hivatala (SZTNH) szervezeti egységét képező Magyar Formatervezési Tanács Irodája (MFTI) kéri az Ön arra vonatkozó hozzájárulását, hogy az SZTNH-val, az MFT-vel és az MFTI-vel, továbbá az általuk kiírt pályázatokkal és szervezett rendezvényekkel kapcsolatos híreket, tájékoztatásokat, meghívókat el tudja juttatni Önnek.

Kérjük, figyelmesen olvassa el az ehhez kapcsolódó adatkezelésre vonatkozó tájékoztatást, hogy hozzájárulását az adatai MFTI általi kezeléséről, illetve az Önnek ezzel kapcsolatos jogairól szóló információk birtokában tudja megtenni.

A tájékoztatás az EU általános adatvédelmi rendelete (GDPR[[1]](#footnote-2)) és az arra tekintettel elfogadott magyar szabályozás[[2]](#footnote-3) szempontjából lényeges információkat tartalmazza.

A hozzájáruló nyilatkozatot az alábbi címre kérjük megküldeni: mfti@hipo.gov.hu.

**Tájékoztatás a kapcsolati adatoknak**

**a Magyar Formatervezési Tanács Irodája általi kezeléséről**

Az MFTI kezeli azokat a személyes adatokat – nevet és e-mail címet, telefonszámot, illetve postai címet –, amelyeket a részére az érintett személy megad. Az adatkezelés célja tájékoztatás nyújtása az SZTNH-t, az MFT-t és az MFTI-t közvetve vagy közvetlenül érintő aktualitásokról, hírekről, valamint az SZTNH, az MFT és az MFTI által kiírt pályázatokról és szervezett rendezvényekről, az e célból történő kapcsolattartás, illetve szükség esetén a meghívóküldés lehetőségének biztosítása.

Az adatkezelés jogalapja a hozzájárulás, amelynek megadása nem kötelező, de annak hiányában az MFTI tájékoztatást, hírt, meghívót, stb. nem küld ki, kapcsolatot ilyen formában nem tart.

Az adatkezelést az MFTI ezzel megbízott munkatársai végzik, de szükség esetén ahhoz adatfeldolgozó segítségét (például a postázás, a grafikai és nyomdai munkák terén) is igénybe vehetik. Az adatfeldolgozókra vonatkozó részletes tájékoztatást az SZTNH honlapjának adatvédelem oldalán (http://www.sztnh.gov.hu/hu/adatvedelem) nyilvánosságra hozott adatkezelési tájékoztató nyújt. Az MFTI a személyes adatokat harmadik országba vagy nemzetközi szervezet részére nem továbbítja, valamint azokkal kapcsolatban automatizált döntéshozatalt nem alkalmaz.

Az adatkezelés a hozzájárulás visszavonásáig történik: az MFTI legkésőbb a visszavonó nyilatkozat hozzá érkezését követő munkanapon törli e célra szolgáló nyilvántartásából az érintett személyes adatokat.

A hozzájárulás visszavonása bármely, az Ön döntésének megfelelő időpontban történhet az mfti@hipo.gov.hu címre történő e-mail vagy az 1438 Budapest, Pf. 415 postai címre levél küldésével. A hozzájárulás visszavonása nem érinti az adatok visszavonást megelőző kezelésének jogszerűségét.

A személyes adatok kezelője az SZTNH nevében eljáró MFTI (elérhetőségei: 1054 Budapest, Akadémia utca 21, levélcím: 1438 Budapest, Pf. 415, központi telefonszám: +36-1/312-4400, központi e-mail: [mfti@hipo.gov.hu](mailto:mfti@hipo.gov.hu)).

Az SZTNH adatvédelmi tisztviselőjének neve: dr. Hegedüs Krisztina (elérhetősége személyes megkeresés esetén: 1081 Budapest, II. János Pál pápa tér 7., telefonos megkeresés esetén a központi telefonszámon: +36-1/312-4400, továbbá írásban az alábbi e-mail címen: adatvedelem@hipo.gov.hu).

Mindenki kérelmezheti a személyes adataihoz való hozzáférést, azok helyesbítését, törlését vagy kezelésének korlátozását, a jogszabályi feltételek fennállása esetén élhet az adathordozhatóság jogával, illetve tiltakozhat a személyes adatai kezelése ellen. Aki úgy véli, hogy személyes adatai MFTI általi kezelése miatt sérültek a jogai, tájékoztatás kérése és panaszának kivizsgálása érdekében az MFTI-hez vagy az SZTNH adatvédelmi tisztviselőjéhez, valamint a Nemzeti Adatvédelmi és Információszabadság Hatósághoz, illetve a GDPR-ban meghatározott esetekben jogorvoslati kérelmével bírósághoz fordulhat. Az egyes jogokról és jogorvoslati lehetőségekről részletes tájékoztatás az SZTNH honlapjának adatvédelem oldalán (http://www.sztnh.gov.hu/hu/adatvedelem) nyilvánosságra hozott adatkezelési tájékoztatóban érhető el.

Budapest, 2019. február 5.

|  |  |
| --- | --- |
|  | **Magyar Formatervezési Tanács Irodája** |

**Nyilatkozat a kapcsolattartási adatokról,**

**továbbá hozzájárulás azoknak a Magyar Formatervezési Tanács Irodája általi kezeléséhez**

Alulírott …………………………………………………… ***(kérjük a nevet nyomtatott betűkkel kiírni)*** az írásbeli tájékoztatás megismerését követően hozzájárulok ahhoz, hogy az SZTNH nevében eljáró MFTI

kezelje az alábbi adatkörök közül a megadott adataimat:

* e-mail cím: …………………………………………………………………………………………….
* telefonszám: …………………………………………………………………………………………..
* postai cím:……………………………………………………………………………………………..

⃝[[3]](#footnote-4) az SZTNH-t, az MFT-t és az MFTI-t közvetve vagy közvetlenül érintő aktualitásokról, hírekről, valamint az SZTNH, az MFT és az MFTI által kiírt pályázatokról és szervezett rendezvényekről való tájékoztatás nyújtása, az e célból történő kapcsolattartás, illetve szükség esetén a meghívóküldés lehetőségének biztosítása céljából, illetve

⃝[[4]](#footnote-5) kizárólag az alábbi célból vagy célokból:

…………………………………………………………………………………………………………………

……………………., 202 ………………………………….

|  |  |
| --- | --- |
|  | ……………………………………………………  aláírás |

**A hozzájáruló nyilatkozatot az alábbi címre kérjük megküldeni:** mfti@hipo.gov.hu

1. Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-2)
2. Az információs önrendelkezési jogról és az információszabadságról szóló 2011. évi CXII. törvény [↑](#footnote-ref-3)
3. a két lehetőség közül csak a döntésnek megfelelőt kérjük bejelölni [↑](#footnote-ref-4)
4. a két lehetőség közül csak a döntésnek megfelelőt kérjük bejelölni [↑](#footnote-ref-5)